# Inspirationsliste ”Danskere i Verden”

Listen er selvfølgelig ikke udtømmende. Måske jeres hylder gemmer på noget rigtig godt eller I giver temaet *Danskere i Verden* et mere lokalt tilsnit.

Indhold

[NORDAMERIKA 2](#_Toc125458732)

[OCEANIEN 3](#_Toc125458733)

[AFRIKA 4](#_Toc125458734)

[ASIEN 6](#_Toc125458735)

[SYDAMERIKA 8](#_Toc125458736)

[EUROPA 8](#_Toc125458737)

[AT REJSE 9](#_Toc125458738)

[AT FLYTTE TIL UDLANDET 10](#_Toc125458739)

[SLÆGTSFORSKNING 10](#_Toc125458740)

## NORDAMERIKA

Forkælet med frihed: Lars Ulrich - og hans band Metallica
Af Jens Jam Rasmussen Faust: 46695224 (eBog)
Historien om den danske trommeslager Lars Ulrich (f. 1963) fra barndommen i 1960'erne og 1970'erne og op til 2019 og om Metallica, et af verdens største bands inden for heavy metal-genren.

One dollar man: historien om danskeren, der ændrede Anden Verdenskrig
Af Ole Sønnichsen Faust: 46244419 (eBog Lydbog (net))
Historien om dansk-amerikaneren William S. Knudsen (1879-1948), der kæmpede sig op fra bunden af det amerikanske samfund til ledende stillinger i bilindustrien, inden han blev sat i spidsen for den amerikanske produktion af krigsudstyr under Anden Verdenskrig.

Jacob A. Riis: danskeren, der gik i krig mod New Yorks slum
Af Tom Buk-Swienty (2020) Faust: 38351273 (eBog)
Biografi. Jacob A. Riis rejser i 1870 fra billedskønne Ribe til New Yorks slum. Her fotograferer og portrætterer han livet hos den fattigste del af befolkningen i mulighedernes land, USA.

DOKUMENTAR FILM: ”Jacob A. Riis der ændrede Amerika”:
<https://www.dr.dk/drtv/program/jacob-a-riis-der-aendrede-amerika_354154>

Broder Jacob
Af Henrik Stangerup (1991) Faust: 07178808
Den danske franciskanermunks liv (ca. 1484-1566) og religiøse overvejelser på vandringer mellem Europas klostre indtil reformationen, derefter i Mexico som grundlægger af menigheder efter idealerne i Thomas Mores "Utopia".

Broder Jakobs livsvej: fra Danmark til Mexico
Af Jørgen Nybo Rasmussen Faust: 54289537
Biografi. Om den danske franciskanermunk, Broder Jakob (ca. 1484-1566), der blev fordrevet fra Danmark efter Reformationen og blev missionær i Mexico, hvor han bl.a. kæmpede for indianernes ligestilling i den katolske kirke.

Livet er et Kick
Af Morten Andersen Faust: 27110800
Morten Andersen (f. 1960) fortæller om sin lange karriere som kicker i amerikansk fodbold, og om en social ansvarlighed, der resulterede i fonden "Kicks for kids.

Et liv på kanten: en biografisk fortælling om Chris Madsens utrolige liv
Af Frans Ørsted Andersen (2018) Faust: 54942184 (eBog og Lydbog (CD))
Biografisk fortælling om den danske svindler Chris Madsen (f. 1851), der drog til USA for at tjene i hæren og ender med at blive US Marshal.

Uden mandat: en biografi om Henrik Kauffmann
af Bo Lidegaard Faust: 48077781 (eBog og Lydbog (net))
Et politisk og personligt portræt af Danmarks kontroversielle diplomat i Washington under 2. verdenskrig, Henrik Kauffmann (1888-1963), hvor han valgte at gå enegang i udenrigspolitikken.
Spillefilmen ”Vor mand i Amerika” (2020) handler om Kaufmanns dramatiske liv.

I kongens navn: Henrik Kauffmann i dansk diplomati 1919-1958
af Bo Lidegaard Faust: 21526681(eBog)
Beretning om Henrik Kauffmann (1888-1963), en markant skikkelse i dansk udenrigstjenestes historie. Fra opvæksten og studietiden over diplomatarbejdet under og efter første verdenskrig til hans personlige stillingtagen under anden verdenskrig samt hans tjeneste som Danmarks gesandt og ambassadør i Washington.

SPILLEFILM:
Vor mand i Amerika
Spillefilm om Henrik Kaufmann, instr. Af Christina Rosendahl (2020)
<http://www.filmstriben.dk/fjernleje/film/details.aspx?filmid=9000005634>

Victor Borge - mennesket bag smilet: en biografi
af Jacob Wendt Jensen (2014) Faust: 51328582 (eBog og Lydbog (net og CD))
Pianist, entertainer, verdens første standupper, Simon Rosenbaum (1909-2000), blev verdenskendt under navnet Victor Borge. Bogen er fyldt med anekdoter, men også et portræt af en ensom, rastløs og stræbsom kunstner, der satte andre optrædende, venner og familien i skyggen.

Det skal føles godt: tag hjertet med på vejen mod succes
af Ole Henriksen (2018) Faust: 54966695 (eBog og Lydbog (net og CD))
Skønhedseksperten (f. 1951) beretter om drengeårene i Nibe, om mødet med det homoseksuelle miljø og om sit liv og sin internationale karriere i Los Angeles.

Rejsen til Amerika: fortællingen om de danske udvandrere: Forkortet udgave
af Ole Sønnichsen (2020) Faust: 47742102 (eBog og Lydbog (net og CD))
Om den danske udvandring til Amerika. Om baggrunden for udvandringen, om de store forventninger, det hårde slid, længslen efter frihed og - for nogle - opfyldelsen af den amerikanske drøm.

Kviksand & Overgang og novellerne: Nella Larsens samlede værkerAf Nella Larsen (f. 1891) Faust: 51870727 (eBog)
Nella Larsens samlede forfatterskab om sortes liv i tyvernes USA med de 2 romaner Kviksand og Overgang og 3 korte noveller.

Katja KXXX - stjerne i syndens by
Af Katja KXXX Faust: 24355934 (ebog og Lydbog)
Den danske pornostjernes personlige beretning om, hvordan hun som ung middelklassepige vælger en karriere i pornobranchen, om tiden som Danmarks internationale pornostjerne herunder perioden som skuespiller i USA, samt om hvad der fik hende til at stoppe igen

## OCEANIEN

Blandt hvaler og kannibaler: Hans Falk - en dansk eventyrer i New Zealand
Af Preben Dich Faust: 26494540 og 46915097 (Lydbog og ebog)
Om arbejdersønnen Hans Falk alias Philip Tapsell (f. 1790-1873), som fik en eventyrlig tilværelse som sømand, hvalfanger og handelsmand blandt kannibaler i New Zealand.

(eBog: Hans Falk fra Maketu af Aage Krarup Nielsen (1940, 2018) Faust: 54024428)

Min fætter er høvding i Samoa: en opdagelsesrejseAf Johannes Langkilde (f. 1977) Faust: 38950754 (eBog og lydbog (CD))
Tag på opdagelsesrejse med forfatteren til Samoa, hvor han følger sporene efter en slægtning, der i 1869 stak af på eventyr og endte som høvding på en paradisø. Til historisk interesserede læsere af udvandrerberetninger, slægtshistorie og rejsebeskrivelser.

Kærligheden, kildevandet - og det blå ocean: Fra Tahiti til Thyborøn med Nordkaperen
Af Troels Kløvedal (2006) Faust: 26158850 (eBog og Lydbog(net))
Langfartskaptajn Troels Kløvedal fortæller eventyr fra Nordkaperens togter på de syv have.
+ find evt. selv flere bøger om Nordkaperen af Troels Kløvedal.

Da Hansen fløj til Melbourne i '34: 75-året for dansk deltagelse i verdens største flykapløb fra England til Australien
af Ove Hermansen (2009) Faust: 28001525
Michael Hansen og Daniel Jensen deltog i oktober 1934 i kapløbet om at nå først fra England til Australien i fly.

Tavi fra Tonga
af Leif Møller (2006) Faust: 26501032
Den danske ingeniør Preben Kauffmann (1924-1995) rejste som ung til stillehavsøen Tonga, hvor han skiftede navn til Tavi Maupiti og levede som eneboer, vismand og særlig rådgiver for den tonganske kongefamilie, indtil han, gammel og syg, vendte tilbage til sit fædreland for at dø.

DOKUMENTARFILM:
”Tavi – ånden, der steg op fra havet”
[Filmstriben - På biblioteket - Tavi - ånden der steg op fra havet](https://biblioteket.filmstriben.dk/film/2651019800/tavi---anden-der-steg-op-fra-havet)

## AFRIKA

I Merubjergets regnskygge: breve til min datter
Af Natasha Illum Berg Faust: 38947389 (eBog og Lydbog(net))
Poetiske tekster om livet, døden og kærligheden til naturen på storvildtjagt i bushen. Til læsere af eventyrlige fortællinger om et usædvanligt kvindeliv, og til dem, der reflekterer over livsværdier.

Floder af rød jord: i lære som storvildtjæger i AfrikaAf Natasha Illum Berg Faust: ?? (Lydbog og ebog)
Natasha Illum Berg (f. 1971) beretter om sin tid som elev hos en storvildtjæger i Tanzania, en mandsdomineret verden, samt om kampen mod og med naturen.

Den Afrikanske Farm
Af Karen Blixen Faust: 54243707 (eBog og Lydbog (net))
Om livet på Karen Blixens kaffefarm i Kenya, hvor hun opholdt sig fra 1914-1931.

Løvinden: et portræt af Karen Blixen
Af Anne-Caroline Pandolfo (Grafisk novelle) Faust: 61967206
Karen Blixen (1885-1962) er en kvinde forud for sin tid og for stor til sit land. Sammen med syv usædvanlige ledsagere, der tager skikkelse af blandt andre storken, djævlen, Nietzsche og Shakespeare bliver Karen Blixens historie fra vugge til grav fortalt.

Olufsens sidste rejse: den danske Nigerekspedition 1927-28
af Jesper Kurt-Nielsen (2017) Faust: 53220908 (eBog)
Vidunderlig beretning om den opdagelsesrejsende Ole Olufsen (1865-1929) og kollegerne, der gik hinanden på nerverne, men også lærte og opdagede meget om sig selv og livet på Den store danske Nigerekspedition i 1927-28.

Safari fra helvede: Nis Kock og sønderjyderne, der i 1. verdenskrig blev sendt på en hemmelig mission til Afrika og endte som jaget vildt
af Tom Buk-Swienty (2022) Faust: 134155108
Historien om knap 30 sønderjyder, der forklædt som danske sømænd i det tyske kejserriges tjeneste under 1. Verdenskrig blev sendt på en hemmelig, halsbrækkende mission til kolonien Tysk Østafrika. De beskrives via deltagernes øjenvidneberetninger og erindringer og er baseret på samtidige og unikke dokumenter fra arkiver i Tyskland, England og Danmark.
(eBog: BogDate 20 Danskere på vilde eventyr 1: Om "Safari fra Helvede" af Tom Buk-Swienty)

Heksebørnenes mor: min rejse til Håbets Land
Af Anja Ringgren Lovén (2020) Faust: 47763347 (eBog og Lydbog (net og CD))
Anja Ringgren Lovéns (f. 1978) livsfortælling fra opvæksten i Frederikshavn med en alkoholisk far til sammenbruddet efter moderens død. Om angst og spiseforstyrrelser og kampen for at rejse sig igen og realisere drømmen om at hjælpe børn i Afrika gennem hendes egen nødhjælpsorganisation DINNødhjælp

Bornholm, Congo, tur/retur: fortællinger om bornholmere, andre danskere og congolesere samt lidt om Congos historie fra 1870erne til nu
af Ann Vibeke Knudsen 2003 Faust: 24696294
Fortællinger om bornholmere, andre danskere og congolesere samt lidt om Congos historie fra 1870erne til nu.

To mænd og deres mission: Anton Marius Pedersen, Niels Høegh Brønnum og Dansk Forenet Sudan Mission 1905-1925
af Mogens Jensen (1992) Faust: 20091630
Doktorafhandling om Niels Høegh Brønnum fra Nørholm, der sammen med præsten i Vor Frue Kirke, Aalborg, Anton Pedersen, grundlagde Dansk Forenet Sudanmission, og siden selv rejste til Nigeria i 1913 som lægemissionær.

Slavernes Kyst & Slavernes Øer & Slavernes Skibe
af Thorkild Hansen (1967-1970) Faust: 53066399, 53136621 og 25387309
Trilogien gennemgår hele historien om koloniseringen af de tre caribiske øer, som skulle blive kendt som Dansk Vestindien, fra slutningen af 1600-tallet indtil salget til USA i 1917. Det krydses med reportagelignende passager fra 1960'ernes Virgin Islands, hvor nogle af danskernes fortidsminder opsøges, f.eks. en tidligere slaveskole fra danskertiden, der huser et plejehjem. Undervejs møder vi adskillige danskere, som har bosat sig og levet af og med slavehandelen.

Liberty & Revolution & EksilAf Jakob Ejersbo Faust: 54218311 & Faust: 27884369 & Faust: 27682243
13-årige Christian kommer til Tanzania med sin far og bliver venner med den indfødte Marcus. Da han efter et ophold i Danmark vender tilbage for at realisere drømmen om et diskotek sammen med Marcus, får kulturforskellene fatale følger.
Samantha kommer som barn med sine forældre til Tanzania, hvor hendes teenagertilværelse er præget af pjækkeri, sprut, drenge og stoffer.

## ASIEN

Gandhis ven: om at følge sin egen vej, sine drømme og sit mål: en biografi om Anne Marie Petersen
Af Tine Elisabeth Larsen Faust: 51283384
Om missionæren Anne Marie Petersen (1878-1951), der arbejdede i Indien 1909-1951 og om de mennesker og begivenheder der var med til at forme hendes liv og virke, ikke mindst mødet med Mahatma Gandhi i de meget afgørende år af Indiens kamp for selvstændighed.

Bhakti: dobbeltbiografisk roman
Af Anne Marie Ejrnæs Faust: 29082596 (eBog og Lydbog (net og CD))
Historien om to stærke danske kvinder, teosoffen Erna Ørnsholt og missionæren Anne Marie Petersen, som begge kommer til at leve mere end 40 udfordrende og fantastiske år i Indien i første halvdel af 1900-tallet.

Sindberg: den danske Schindler og Nanjing-massakren 1937-38
Af Peter Harmsen Faust: 46919459 (Lydbog og ebog)
Biografi om den i Danmark næsten ukendte Bernhard Arp Sindberg (1911-1983), der var opsynsmand på F.L. Smidths cementfabrik, og som i Kina hyldes for sin rolle i at redde flere tusinde i forbindelse med massakren i Nanjing.

Fange af solens rige: Therese Severin Petersens tre år i japanske fangelejre
Af Anne-Marie Severine Lütken, Ayoe Maria Jurhagen (2009) Faust: 27894348
Om danske Therese Severin Petersen (f. 1915), der voksede op som kolonist på Java i Indonesien, og under 2. verdenskrig sad tre år i japansk fangenskab sammen med sine to børn

Den danske drage
Af Viktor Axelsen Faust: 54915853 (eBog og Lydbog)
Den danske badmintonspiller Viktor Axelsen (f. 1994) fortæller om sin opvækst, om vejen og processen frem mod at vinde nye kampe, om hvad der motiverer ham og sin fascination af specielt den kinesiske tilgang til konkurrence.

Fra Murmansk til Stillehavet: historien om en dansk krigssejler i allieret tjeneste 1940-1945
Af Arne Woythal Faust: 48404138 (eBog og Lydbog(net))
Biografisk skildring med omdrejningspunkt i den danske sømand Axel Emil Martin Woythals oplevelser under 2. verdenskrig. En krigssejlers historie om livet til søs på godt og ondt, men også om stærke venskaber og forhold til kvinder på tre kontinenter.

Danske kvinder i Mellemøsten: 8 kvinder fortæller om livet langt væk fra DanmarkAf Iben Bjørgulf Antonsen Faust: 53807607
Otte danske kvinder beretter om, hvordan det er at være dansk kvinde i Mellemøsten, om deres baggrund for at forlade Danmark og om at integrere sig i en fremmed verden. Desuden vendes den politiske/historiske udvikling og kvinders generelle vilkår.

Sporskifte: et liv i verdens brændpunkter
Af Anna Eckhoff Faust: 38285963 (eBog)
Som 57-årig skiftede Anna Eckhoff sin karriere som IT-projektleder ud med missioner i konfliktområder som Afghanistan, Sudan, Irak og Libyen med ansvar for administration og regnskab.

Manden der ikke ville være høflig: kolonilægen Agner Møller
Af Jesper Kurt-Nielsen (eBog)
Biografi om militærlægen Agner Møller (1892-1976), som var udstationeret på øen Nias i Hollandsk Ostindien i 1920'erne, og hvis interesse i kultur og etnografi kom før lægegerningen.

Mit Indien: en rødovredreng rejser hjem til sine rødder
Af Gurpaul Singh Rehal Faust: 134125403
Rejseskildring fra en motorcykeltur i det nordvestlige Indien. Bogen er fyldt med informationer og kuriositeter om det farverige land og henvender sig bredt til rejseglade, motorcykelentusiaster og læsere med interesse for Indiens historie og kultur

Jeg kommer snart hjem: en dansk udvandrerfamilies dramatiske liv og skæbne
af Ole Sohn (2008, 2017) Faust: 52921511 (eBog og Lydbog(DC))
En dokumentarisk beretning om familien Schiøtz, der i 1910 forlod Aalborg til fordel for den lille vestsibiriske by Lebjazjie, hvor de etablerede en svine- og kreaturopkøbsstation for et danskejet slagteri. Trods en god start gik det nedad for familiens forretning, og de blev tvunget til forlade Sibirien – og deres kun 15-årige søn. Som årene går, mister familien kontakten til sønnen, og de tror, at han er afgået ved døden. Sønnen lever dog i bedste velgående, og møder prominente personligheder som Lenin og Trotskij samt arbejder sammen med Nikita Khrusjtjov.

Drømme i tynd luft
af Michael Magnus Nybrandt (2016) Faust: 52591252
Tegneserie. Michael Nybrandt og Thomas Mikkelsen cyklede i 1997 på tværs af Tibet på tandemcykel. Undervejs starter Nybrandts drøm om at etablere et tibetansk fodboldlandshold men han erfarer hurtigt, at det bliver en lang og hård kamp inden drømmen kan realiseres.

Danske Pionerer i Sibirien
af H. P. Hjerl Hansen (2019) Faust: 54627769 (eBog)
Hans Peter Hjerl Hansen (1870-1946) var dansk forretningsmand og kortvarigt finansminister i Otto Liebes regering i kølvandet på Påskekrisen i 1920. Han var en af pionererne i det danske erhvervsfremstød i Sibirien i begyndelsen af 1900-tallet, hvor den transsibiriske jernbane havde åbnet op for nye handelsmuligheder. Han grundlagde i øvrigt frilandsmuseet Hjerl Hede, som blev opkaldt efter ham selv.

Jeg har ikke flere patroner: fire års krigsfangenskab i Sibirien
af Mathias P. Høeg (2011) Faust: 28905157 (EBog Og Lydbog(net og CD))
Mathias P. Høeg (1889-1964) må i 1915 gå i tysk krigstjeneste under 1. Verdenskrig. Han når dog kun at kæmpe i kort tid på Østfronten, inden hans kamp bliver en anden: kampen for at overleve den iskolde intethed i Sibiriens krigsfangelejre.

## SYDAMERIKA

Vejen til Lagoa Santa
Af Henrik Stangerup (1986) Faust: 20163798 (eBog)
Romanbiografi om danskeren P.W. Lund, der i årene fra 1826 til sin død i 1880 udførte et banebrydende arbejde som botaniker, zoolog og geolog i Brasilien.

Fugl i Argentina: en udvandrerkrønike
Af Marianne Hesselholt Faust: 26905842(eBog)
I begyndelsen af 1800-tallet udvandrede Hans Christian Fugl til Argentina. Han indførte hvededyrkningen og blev en foregangsmand inden den politiske situation fik ham til at vende tilbage til Danmark.

Rejsen mod syd: historien om de danske udvandrere til Argentina
Af Søren Flott (2020) Faust: 47874068 (eBog og Lydbog(net))
Om de danskere der i perioden 1850-1930 udvandrede til Argentina i håbet om at opnå et bedre liv med slag i nogle af de skæbner, der med skiftende held klarede sig.

Indvandrernes paradis: danske rødder i Argentina
af Adil Erdem (2007) Faust: 26744601
Om de danske udvandrere og deres efterkommere i Argentina, med gengivelse af samtaler med en række af dem.

Kannibalens lov
af Sune de Souza Schmidt-Madsen (2019) Faust: 46561732 (eBog og Lydbog(net og CD))
Fiktiv roman, der dog baserer sig på virkelighedens danske forretningsmand Henning Albert Boilesen, ridder af Dannebrog, som stort set er glemt i dag, der 1960’erne var en af Brasiliens mægtigste mænd og han medvirkede til at omstyrte den demokratiske regering og indføre militærdiktatur. Boilesen blev myrdet af guerillaer på åben gade i São Paulo i 1971.

## EUROPA

Den højeste straf: en B&W-arbejders liv og skæbne - fra Amager til Stalingrad
Af Ole Sohn (1996) Faust: 21496707 (ebog og eLydbog)
Om den danske udvandrer Christian Pedersen (1885-1938), der efter at have været amerikansk statsborger bliver sovjetisk mønsterarbejder, for senere at blive kendt skyldig i kontrarevolutionær virksomhed og henrettet som folkefjende - alt sammen beskrevet ud fra Christian Pedersens egne breve og gennemgang af originale KGB-arkiver.

Gustaf Munch-Petersen og den spanske borgerkrig
Af Ole Sohn (2007) Faust: 27000355 (eBog)
På baggrund af interviews og efterladte breve gives et indblik i hvorfor den danske maler og digter, Gustaf Munch-Petersen (f. 1912), forlod sin gravide kone og datter uden varsel for at kæmpe mod general Franco i Spanien.

FILMSTRIBEN
*Skyggen af en helt*Digteren Gustaf Munch-Petersens død i Den Spanske Borgerkrig splittede familien ad i tre generationer. Idag, 75 år efter, forsøger hans barnebarn, filminstruktøren Laurits Munch-Petersen, at opklare mysteriet og samle familien igen ved at gå i sin berømte morfars fodspor.

Sommeren 38: Halfdan Rasmussens og Tage Laus dagbøger
Faust: 62908726
Samlet værk med Halfdan Rasmussens og hans kammerat Tage Laus dagbogsoptegnelser fra sommeren 1938, hvor de rejste fra København til den spanske grænse på tandem. For voksne historieinteresserede læsere.

Den danske partisan: historien om Paolo il danese
Af Thomas Harder (2009) Faust: 27986242 (eBog og Lydbog(net))
Dansker Paolo eller Arndt Paul Lauritzen (1915-1978) var katolsk munk, dansk soldat 9. april, præst og senere partisan i Italien, og efter krigen spion for danske og italienske efterretningsvæsner.

Ambassadøren: en bog om Michael Laudrup
Af Jakob Kvist Faust: 50996166 (eBog og Lydbog(net))
På baggrund af samtaler og interviews med fodboldspilleren Michael Laudrups (f. 1964) tidligere trænere, spillerkolleger, familie o.a. fortælles om hans lange karriere som professionel fodboldspiller i udlandet.

Barrison feberen: historien om Sisters Barrison - det dansk-amerikanske popfænomen, der rystede 1890'ernes europæiske storbyer og udfordrede synet på køn, krop og moral
Af Hans Henrik Appel Faust: 47822688 (eBog og Lydbog(net))
Om de fem dansk-amerikanske søstre der satte fokus på kvindefrigørelse og udfordrede kønsmoralen i 1890'ernes Europa med deres på én gang seksuelt æggende og uskyldige dansenumre, samt om den europæiske forlystelsesindustri på tærsklen til det 20. århundrede.

## AT REJSE

Gennem alle verdens lande: beretninger fra et eventyrligt rejseliv
Af Jakob Øster Faust: 61459391 (eBog)
Jakob Øster har som den yngste dansker nogensinde besøgt alle verdens lande og kontinenter. Kom med ind i en verden af eventyrlige rejser og få gode råd til at rejse ud. For alle eventyrlystne læsere.

PODCAST: Den yderste grænse
Nationalmuseets podcastserie om danske mænd og kvinder, hvis nysgerrighed overvinder farer og formaninger og om oplevelser, der ender med at forandre de rejsende. Vært er Bjørn Harvig, som selv har rejst verden rundt til fods og på cykel og er medlem af Eventyrernes Klub.
[Lyt til podcasten Den yderste grænse om de vildeste danske ekspeditioner - Nationalmuseet (natmus.dk)](https://natmus.dk/vorestid/podcast-den-yderste-graense/)

## AT FLYTTE TIL UDLANDET

Blød landing: en familieguide til succesfuld udstationering
Faust: 51472659
Bogen giver et billede af, hvad udstationerede familier kan forvente eller blive udfordret på, og hvad der skal til for at trives i livet ude.

Med FN på fem kontinenter
Faust: 52419697
Finn Reske-Nielsen arbejdede fra 1977 til 2013 på fem kontinenter som udstationeret for FN og fortæller sammen med sin kone, Bodil Knudsen, om deres fælles udstationering. Først Zambia, Schweiz, USA, Nambia, Papua Ny Guinea, Østtimor, Laos og sidste stop igen Østtimor.

Inussuk
af Lema Lauridsen Faust: 51660900
Vejviser, der ved, hvordan du får en god start i det nye land, Grønland, og hvad du skal forberede dig på kulturelt og mentalt.

## SLÆGTSFORSKNING

Ny i slægtsforskning?: hjælp til at komme godt i gang
Faust: 134124776

Håndskrifter for slægtsforskere
Af Kathrine Tobiasen Faust: 39053624

Gå på rov i dit familietræ: bliv familiens historiefortæller
Af Dorte Kofoed Faust: 61576398
En bog om slægtsforskning, der formidler glæden ved at udforske sine familierødder, genopdage og som her skabe kontakt til nogle af dem. For interesserede i denne hobby og for interesserede i personalhistorie.

Find din familie: slægtens gåder i 1900-tallet
At Per Andersen Faust: 47822785
Hjælp til at finde personer og løse slægtsgåder fra 1900-tallet og frem til i dag. Gennemgår kilder og metoder til at lokalisere familie. Med 20 virkelige eksempler på sager som er blevet løst.

Styr på rødderne?: introduktion til slægtsforskning
Af Tommy P. Christensen Faust: 47468868 (eBog)
Lærebog i slægtsforskning der bl.a. introducerer den grundlæggende systematik og hvordan man laver sin egen anetavle, samt oplyser om indsamlingen af data fra biblioteker, arkiver, museer og internettet.

Vores familiehistorie
Af Niels Hein Faust: 54871600
Om hvordan man kommer i gang med slægtsforskning, og samtidig får nedskrevet sin families historie. Med præsentation af de typiske kilder samt oversigter over historiske begivenheder fra 1900 til i dag.

ONLINE:
Vores samarbejdspartner: [Danske Slægtsforskere - Kom i gang (slaegt.dk)](https://slaegt.dk/kom-i-gang/)
De Danske Slægtsforskeres vejledninger i at slægtsforske.